钦定古今图书集成/理学汇编/学行典/第198卷 > 姜国望
## 钦定古今图书集成/理学汇编/学行典/第198卷 > 姜国望

按《宁波府志》：“姜国望，字道卿，邑庠生。为人端敏退让，
笃于孝友。嘉靖丙辰，岛寇突入，居民遁逃。母陆氏，初
丧在殡，国望抱棺痛哭，誓不相离。贼至，柩前将举火，
忽闻门外哨声，辄投火去，如是者三。抵暮亟出，纠众
迁柩，得免于难。观风使者至，乡闾欲举节孝，国望力
辞之，且以死自誓而止。”